DIPALO 18:31 SSO89SO - Lona le ba malapa a lona le ka - Bible Search
31Lona le ba malapa a lona le ka se jella dibakeng tsohle, hobane ke moputso wa lona wa tshebeletso ya lona ka Tenteng ya Morena. Dipotso Le Dikarabo Go Tswa ko...
Go feta ga mogare wa HIV
Lekalana le le lomaganyang ditiro tsa AIDS (NACA)
Dipotso Le Dikarabo Go Tswa ko NACA
Boammaruri ka HIV le AIDS
Itshireletso Mo Bolwetseng Jwa HIV Le AIDS
Pego ya bogare jwa sephatlo sa ngwaga wa lekgotla la Setshaba la AIDS (National AIDS Council)
Thuto Ya Setshaba
Dipotso tse di botsw...
Re tshware ko
A motho o ka tsenwa ke mogare wa HIV le AIDS, a sena go tshelwa madi a mmele, a a tswang mo lekalaneng la botsogo?
A Ke Ka Tsenwa Ke Mogare Fa Mokapelo Wa Me A Sena One?
A Go Atlana Go Ka Ntsenya Mogare Wa HIV?
Mogare wa HIV, ga o amane ka go kgomana, mo go lotsatsa, ka jalo go sireletsegile go atlana mo tlhaeng. Le fa ebile mongwe wa lona a ka tswa a na le mogare, o kganelwa ke letlalo la gago, le le sa segegang. Ga gona ope yo o kileng a tsenwa ke mogare, ka ntlha ya go kgomana moo ga batho, jaaka go atlana go sena phapaanyo ya mathe, go kampana, ga mmogo le go dumedisanya ka diatla.
Go Atlana Ka Melomu E E Butsweng
Go atlana le butse melomu, ga go tsewe go le borai mo go kalo, mo kanamong ya mogare wa HIV. Selekanyo sa mogare se se fitlhelwang mo matheng, se kwa tlase fela thata, mo se sa lekaneng go fitisa mogare. Le fa go ntse jalo, fa lo atlana sebaka se seleele, molomu kana dipounama, di ka babalelwa. Mogare jaanong o tla a bo o ka tswa mo mothong yo o nang le mogare, o tsena mo mokapelong, ka go segega, kana diso tse di mo molomung.
Ke afe Metsi a mmele a a kgonang go anamisa mogare wa HIV?
A ke metsi a mmele, a a supileng fa a ka nna le mogare o montsi wa HIV: madi, peo ya senna, metsi a bosadi, maši a lebele, le metsi a mangwe fela, a a ka tswang a na le madi.
Metsi a a latelang, ke a mangwe a a ka anamisang mogare, a e leng gore badiri ba botsogo ba ka amana le one:
• Metsi a a dikologileng malokololo a marapo.
• Metsi a a dikologileng ngwana yo o iseng a tsholwe
A tiriso ya monwana ka nako ya tlhakanelo dikobo, e na le bodiphatsa jwa go anamisa mogare wa HIV?
A Go Na Le Kamano Fa Gare Ga Mogare Wa HIV, Le Malwetsi A Mangwe A Tlhakanelo Dkobo?
- Mogare wa HIV, le malwetsi a mangwe a tlhakanelo dikobo, di ka rotloetsana. Go nna teng ga malwetsi a, mo mothong yo o nang le mogare wa HIV, go oketsa borai jwa kanamo. Mogare o ka anama fa o na le ntho e e ka tswang madi, mo dikarolong tsa sephiri, kana tsone dikarolo tseo, go na le metsinyana a di a ntshang.
- Tiriso ya dikausu ka nako ya tlhakanelo-dikobo ke mokgwa o o siameng thata wa go thibela kanamo ya malwetsi a thakanelo dikobo, go akarediwa mogare wa HIV.
A Ke Ka Tsenwa Ke Mogare Wa HIV Ka Ntlha Ya Go Dirisanya Le Batho Ba Ke Tshelang Le Bone, Mo Dilong Tse Di Tshwanang Le; Go Dumedisanya Ka Diatla, Go Fapaanela Matlwana A Boithomelo, Go Thuma Mmogo, Go Fapaanela Dintshwana, Go Atlana, Go Ethimola Kana Go
Le goka! Mogare wa HIV ga o fitlhelwe mo phefong, mo metsing, le mo dijong. E bile, ga o tshele lobaka lo loleele kwa ntle ga mmele wa motho. Ka jalo, tirisano le batho ba o tshelang le bone mo dilong tse di tshwanang le go atlana, go dumedisanya ka diatla, go gotlhola le go fapaanela dintshwana, ga go kake ga anamisa mogare go tswa mo mothong o mongwe go ya kwa go yo mongwe.
A Gona Le Bodiphatsa Jwa Go Anamisa Mogare Wa Hiv Fa Motho A Itshwantsha Ka Go Itlhabatlhaba, Go Iphunya Mmele Kgotsa Go Ya Go Ipeola Moriri?
Fa di dirisiwa tse di anameng le madi di sa ntshiwa megare fa di sena go dirisiwa di diphatsa mo jweleleng ga HIV. Le fa go ntse jalo, batho ba ba iphunyang mebele le go ikgabisa a go itlhabatlhaba ba tshwanetse go sala morago tlhagiso ya go itlhokomela ga lefatshe lotlhe, ee diretsweng go thibela kanamo ya malwetse aa fitlhelwang mo madding jaaka HIV le hepatitis B. (Bolwetse jwa sebete)
Motho yo o yang go beola moriri wa gagwe ga a lebagana le diphatsa tsa go amana le mogare fela fa letlalo le segegile mme madi aa nang le mogare a bo a tsena mo nthong. Magare aa dirisiwang ke ba ba beolang meriri jaanong a kgona go latlhwa, a tshwanetse go dirisiwa gangwe fela, ele tsela ya go hema borai ja go tsenwa ke malwetse a a fitlhelwang mo mading jaaka, Hepatitis B(bolwetse jwa sebete)
Fa Madi A Nkgasegela Mo Leitlhong, Kana Mo Ganong, A Ke Ka Tsenwa Ke Mogare Wa HIV?
- Ditshekatsheko di supile fa bodiphatsa jwa go tsenwa ke mogare ka mokgwa o , go le ko tlase fela thata. Palo potlana fela ya batho, thata-thata ba ba amanang le tsa botsogo, ba tsenwe ke mogare ka ntlha ya go gasegelwa ke madi mo matlhong.
Mogare Wa HIV O Anama Jang Ka Nako Ya Tlhakanelo Dikobo?
KA NAKO YA TLHAKANELO DIKOBO: Tlhakanelo e e sa sireletsegang e ka go baya mo diphatseng tse di kwa godimo tsa go tsenwa ke mogare wa HIV, mme se se diragala fa madi kana metsi a mmele, a amana le dikarolo tse di boruma, e bile di le metsinyana, tsa mmele, jaaka bosadi, molomo, nko, kana tlhogo ya bonna. Dikarolo tse, di gotlhega motlhofo, mme go fe mogare tsela ya go tsena mo mmeleng.
Ke Dife Dikgato Tse Di Ka Netefatsang Tlhakanelo Dikobo e e Babalesegileng?
#1: Bontsi ba tiragalo e, bo akaretsa go ka tsenwa ke mogare wa HIV. Go fokotsa se batho ba tshwanetse go netefatsa gore madi le metsi ka tlhakanelo dikobo ga di amane le bone. Dintho tse di bulegileng, marineni a a tswang madi a oketsa kgonagalo ya go tsaya mogare. Fela jalo le tshameko ya kanamo ya mebele. Tota fela le dikgobalo tse di potlana di neela monyetla wa mogare wa HIV.
#2: Dirisa itshereletso go thibela kamano le madi kgotsa metsi a tlhakanelo dikobo. Gakologelwa gore letlalo ke lone tshireletso ya mmele. Jalo letlalo le le senang dintho ke tshireletso e e lolameng e e ka go sireletsang. Gone mo seemong se se sa tlwaelesegang mogare wa HIV o kgona go tsena le ka letlalo le le sireletsegileng mme se se kwa godimo fa letlalo le na le dintho. Tshireletso e e tlwaelesegileng ke sekausu sa borre le sa bomme.
#3: Mafura a a logetsang a tlhakanelo dikobo aa thusa le go rokotsa monate, gape a fokotsa kgonagalo ya sekausu go thubega. Mafura a jaaka Vaseline,wele le di cream a ka senya dikausu jalo netefatsa go dirisa a gotweng water- based-lubricants.
#4: Tlhakanelo dikobo ya tshwarano ka diatla le yone e kgona go anamisa HIV, bogolo ja metsi a tlhakanelo dikobo a tsena ka molomo o o nang le ntho. Tshireletso ya dikausu mo bonneng le mo bosading ka nako ya tlhakanelo dikobo ya tshwarano e ka dirisiwa.
#5: Tlhakanelo dikobo e e sireletsegileng ga e rotloetse kanamo ya mogare. Boikgapho gotlhelele mo tlhakanelong dikobo go babalesegile. Tlhakanelo dikobo le motho a le mongwe e babalesegile fela fa yo mongwe a sa lwale kgotsa go dirisanya ka go fapaanela lomao le bangwe.
#6: Mekgwa ya ikgotsofatso jaaka wa masturbation le e mengwe e babalesegile. Se se thibela kamano ya metsi a tlhakanelo dikobo le ba bangwe jalo ga gona kgonagalo ya kanamiso ya mogare wa HIV.
#9: Go dirisa bojalwa le ditagi go rotloetsa go ikgatholosa mokgwa wa thibelo mogare jalo batho ba ele tlhoko fa ba dirisitse bojalwa kana tagi.
#10: Tsaya tshwetso gore o itsenye go le kae mo diphatseng. Tlhaloganya seelo sa itshireletso se o ka se tlhokang mo metlhaleng e e farologanyeng ya tlhakanelo dikobo. Pele akanya ka metlhale e e babalesegileng mme o buisane le tsala ya gago ka seemo sa gago mme o seka wa letla bojalwa kana diritibatsi le e seng bontlenyane ba tsala go go tsietsa kana go go lebatsa itshireletso.